Ennist üritasin suurt ja teaduslikku juttu kirjutada Travianist, aga midagi ei tulnud välja. Nüüd siis üritan lihtsama vastupanu teed minna ja võrdlen lihtsalt Traviani Dark Galaxy-ga. Mõlemad MMOG-d.    Nagu ma eelmises postituses juba ütlesin, toimub küla üles ehitamine ja kunagi tulevikus ka uute külade rajamine või üle võtmine.    Millest alustame... Ehk näiteks sellest kui palju inimesi seda mängib ja kaua mäng kestab.  Inimeste arvu ei oskagi täpselt öelda. Asi selles, et ühes mängus ei tohi olla ühel mängijal rohkem kui üks "account". Palju aga  tegelikult on, ei tea. Samas üks inimene võib mängida erinevates "maailmades". Mina mängin hetkel kahes. Kui accountide arv kokku on ~500,000 ehk pool miljonit. Ma usun, et miski 100,000 mängijat on ehk ikka.  Kuna pole veel ühtegi mängu lõpetanud, siis ei oska kindlalt väita. Arvan, et kui ma ütlen 9 kuud, siis ma suurt ei valeta. Üks maailm kus ma mängin sai alguse juulis ja teine septembris. Seega.. pikk mäng.  Inglise keelseid maailmu on hetkel 6. Siis on veel saksa, taani, rootsi, hiina, türgi,  vene jne keelseid maailmu. Kokku ei oskagi öelda palju neid on... Keeli või õigemini erinevaid servereid on 17.    Jätkame siis ehitamisega ... ehk kuidas ja kui kiiresti saab ehitised püsti panna.  DG-s on päevas 24 korda võimalik midagi korda saata. Ehk siis iga täistund toimub arvuti sisene aktsioon ja vahepeal mängijad mõtlevad mis võiks järgmine tund/tunnid korda saata. Kõik ehitamised ja lendamised jms võtab aega täpselt n*tund.  Travianis toimub koguaeg tegevus. Esimesed asjad  mida sa ehitada saad võtavad aega näiteks 5 minutit ja 20 sekundit või 12:20 või 18:20 jne. Mida mäng edasi, seda pikemaks need ajad muutuvad, aga tegevust jagub ikka. Hetkel mul näiteks rauakaevandust ehitab 3 tundi 30 minutit...    Järgmiseks kaupade tootmine, kaevandamine ja saamine.  DG-s oleneb kõik planeedi suurusest - mida suurem planeet, seda parem. Mida parem tootlikuse %, seda parem. Seda rohkem saab asju peale ehitada.  Travianis on kõik külad ühesuurused. Mõnes külas on rohkem  põllumaad, teises savi kaevandusi jne (Esimene küla on kõigil ühesugune). Põhiline tegevus alguses on oma tootmise täiendamine - et iga põld annaks rohkem saaki ja igas metsas oleks rohkem puid.  Teine võimalus kaupade saamiseks on naaberkülade rüüstamine. Mingil hetkel (kui põllud juba saaki annavad ja kaevandused huugavad) ehitad omale väikese armee ja hakkad ebaaktiivsete naabrite ladusid rüüstama. See täitsa lõbus tegevus :) Naaabritel külaskäimise juures mängib rolli nende kaugus sinust. Kuna armee  saab liikuda ainult teatud arvu "ruute" tunnis (see on erinevatel väeosadel erinev), siis mida ligemal asub ebaaktiivne naaber seda parem.    Nii lähme edasi. Uue pinna hankimine.  DG-s on esmane ja kõige tähtsam asi endale rohkem häid planeete saada.  Travianis on uue küla hankimine palju ... mitte just vaevalisem, aga aeglasem küll. Ma olen hetkel kuu aega mänginud ja arvan, et teise küla saamine on umbes kuu aja kaugusel.  Uut küla saab hankida endale kahel moel. Esimene ja  rahumeelne variant on ehitada suured ja popid majad. Majas (ühes konkreetses majas) saab treenida uusasukad kes lähevad minu poolt näidatud vabale platsile ja loovad seal uue küla. Teine variant on saata Senaator mõnda olemasolevasse külla kihutustööd tegema. Seepeale külaelanike lojaalsus senisele pealikule väheneb ja kui piisavalt kaua ja korralikult kihutada, siis saab küla sinu omaks. Kuna ise pole nii kaugele jõudnud veel, siis ei tea öelda kuidas asi käib täpselt.    Aga kuidas selles sakslase,  hiinlaste ja naabrite virr-varris oma tuttavate ja muude sõbralikke tegelastega koostööd teha. Selleks on olemas alliansid. Lisaks oma alliansile saab teiste sõbralike allianssidega olla nö liidus. Hmm.. natuke nigel seletada, aga kui kedagi huvitab kes mängima hakkab, eks siis saab paremini seletada.    Kuna mäng kestab nii kaua ja vajab pidevat tähelepanu, siis on mängu loojad ka sellele mõelnud, et mõni inimene võib tahta ka arvutist puhata vahest. Selleks on loodud selline funktsioon nagu  "sitter". Saad omale kaks "sitterit" võtta ja nemad siis majandavad sinu eest kui sind ennast ei ole. Väga mõnus funktsioon võrreldes DG-ga kus sellist võimalust ei ole.    Ausalt öelda praegu ei oskagi ega viitsigi enam palju kirjutada. Kell palju ja Ekspress lugemata.  Kellel huvi tekkis, võtke ühendust. Ja kui tahate samas kandis majandada kus mina, siis tulge Server 2-te NW regiooni. Seal ma olen. Aitan otsapeale saada.